6.pielikums Iepirkuma “Veselības apdrošināšanas pakalpojums Jelgavas Mūzikas vidusskolas pedagogiem un darbiniekiem”,
ID Nr. JMV 2024/1, nolikumam
(Līguma projekts)
Līgums Nr. 	
Par “Veselības apdrošināšanas pakalpojums Jelgavas  Mūzikas vidusskolas pedagogiem un darbiniekiem”

Jelgavā	līguma datums ir tā pēdējā pievienotā elektroniskā paraksta datums

Jelgavas Mūzikas vidusskola, reģ. Nr. 90000073499, juridiskā adrese: Lapskalna iela 2, Jelgava, LV-3007, tās direktores Zanes Andžānes personā, kura rīkojas saskaņā ar Nolikumu, turpmāk – Pasūtītājs no vienas puses un Apdrošināšanas pakalpojumu sniedzēja nosaukums, reģ. Nr. vienotais reģistrācijas numurs, juridiskā adrese, kuru saskaņā ar dokumenta nosaukums pārstāv pilnvarotās personas amats vārds, uzvārds, turpmāk – Apdrošinātājs, no otras puses, turpmāk Līgumā katrs atsevišķi saukts arī Līdzējs, bet abi kopā – Līdzēji, pamatojoties uz Latvijas Republikā spēkā esošajiem normatīvajiem aktiem, izsakot savu brīvu gribu, bez viltus vai maldiem, un saskaņā ar Pasūtītāja organizēto publisko iepirkumu ID Nr. JMV 2024/1 “Veselības apdrošināšanas pakalpojums Jelgavas Mūzikas vidusskolas pedagogiem un darbiniekiem”, turpmāk – Iepirkums, noslēdz šo līgumu, turpmāk – Līgums, ar sekojošiem nosacījumiem:

1. Līguma priekšmets
1.1. Apdrošinājuma ņēmējs pasūta, bet Apdrošinātājs nodrošina Līguma 1.2.apakšpunktā norādīto Apdrošināto personu veselības apdrošināšanas pakalpojumus, turpmāk – Pakalpojumi, atbilstoši Latvijas Republikā spēkā esošo normatīvo aktu prasībām, Apdrošināšanas polisei un tās noteikumiem, un saskaņā ar Apdrošinātāja iesniegto piedāvājumu Iepirkuma “Tehniskā specifikācija – piedāvājums” un “Finanšu piedāvājums” noteikumiem (turpmāk – Tehniskais – Finanšu piedāvājums) un Apdrošinājuma ņēmēja prasībām un norādījumiem.
1.2. Apdrošinātās personas ir Apdrošinājuma ņēmēja apdrošinātie darbinieki atbilstoši Apdrošinājuma ņēmēja iesniegtam sarakstam.

2. Līguma un apdrošināšanas līguma (polises) termiņi
2.1. Līgums stājas spēkā pēc Līdzēju parakstīšanas un ir spēkā līdz 2025.gada
31.decembrim, vai kad izpildītas no līguma izrietošās saistības.
2.2. Apdrošināšanas	polises	periods,	kura	laikā	Apdrošinātājs	 apņemas	sniegt apdrošināšanas pakalpojumus, ir no 2025.gada 	01. janvāra līdz 2025.gada
31.decembrim.

3. Apdrošinājuma summa, apdrošināšanas prēmija un norēķinu kārtība
3.1. Apdrošināšanas prēmija (samaksa par polisi) un gada apdrošinājuma summa, to limiti Apdrošinātajām personām tiek noteikta atbilstoši Tehniskajam – Finanšu piedāvājumam.
3.2. Apdrošināšanas prēmija par 1 personu nedrīkst pārsniegt EUR 420,00 EUR (Četri simti divdesmit euro un 00 euro centi).
3.3. Apdrošinājuma ņēmējam nav pienākums iegādāties pakalpojumu par visu līguma
3.2.punktā norādīto summu. Gadījumā, ja Līguma darbības laikā netiek sasniegta

Līguma summa, Apdrošinājuma ņēmējam nav pienākums atmaksāt Apdrošinātājam starpību.
3.4. Apdrošinātājs, pamatojoties uz Apdrošinājuma ņēmēja saskaņā ar Līguma 1.2.punktu iesniegto darbinieku sarakstu, izraksta rēķinu ar kopējo apdrošināšanas prēmijas summu, kas tiek segta no pasūtītāja līdzekļiem par polisi saskaņā ar Tehniskajā – Finanšu piedāvājumā minētajām apdrošināšanas programmām, un nosūta to uz Apdrošinājuma ņēmēja kontaktpersonas šajā Līgumā norādīto elektroniskā pasta adresi. Apdrošinājuma ņēmējs veic norādītā rēķina apmaksu vienā maksājumā.
3.5. Tehniskajā – Finanšu piedāvājumā norādītā gada apdrošināšanas prēmija par apdrošināto personu Iepirkuma līguma laikā nevar tikt paaugstināta, neatkarīgi no jebkādiem Apdrošinātāju ietekmējošiem apstākļiem.
3.6. Ja tiek pievienotas vai izslēgtas apdrošinātās personas, papildu prēmija un atmaksājamā prēmijas daļa tiek aprēķināta atbilstoši noteikumiem Tehniskajā – Finanšu piedāvājumā.
3.7. Apdrošinājuma ņēmējs apņemas apmaksāt, Līguma 3.4. punktā norādīto apdrošināšanas prēmiju par gada polisi pilnā apmērā saskaņā ar Apdrošinātāja izrakstīto rēķinu 10 (desmit) dienu laikā no rēķina saņemšanas dienas, pārskaitot to Apdrošinātāja norēķinu kontā 1 (vienā) maksājumā.
3.8. Rēķins tiek uzskatīts par samaksātu brīdī, kad Apdrošinājuma ņēmējs ir veicis bankas pārskaitījumu uz rēķinā norādīto Apdrošinātāja norēķinu kontu.

4. Apdrošinātāja un Apdrošinājuma ņēmēja tiesības un pienākumi
4.1. Apdrošinātājs apņemas:
4.1.1. 10 (desmit) dienu laikā no Līguma noslēgšanas dienas, izsniegt Apdrošinājuma ņēmējam apdrošināšanas polisi ar noteikumiem, kas kļūst par Līguma neatņemamu sastāvdaļu, Apdrošināto personu individuālās veselības apdrošināšanas kartes, apdrošināšanas programmu aprakstus, informāciju par apdrošināšanas atlīdzības saņemšanas kārtību, un noteikumus un informāciju par līgumiestādēm, nodrošinot to piegādi uz Apdrošinājuma ņēmēja juridisko adresi;
4.1.2. Nodrošināt Apdrošinājuma ņēmēja Apdrošinātajām personām Līgumā un tā pielikumos paredzēto pakalpojumu saņemšanu un apdrošināšanas atlīdzību izmaksu saskaņā ar Tehnisko – finanšu piedāvājumu;
4.1.3. Visā Līguma darbības periodā nodrošināt saskaņā ar 4.2.3.punktu papildus iekļautajām personām Pakalpojumu, kas atbilst šī Līguma un tā pielikumu nosacījumiem.
4.1.4. Ja rodas pretruna starp polisē noteikto un Tehniskajā – Finanšu piedāvājumā noteikto, tad spēkā ir Tehniskajā – Finanšu piedāvājumā noteiktais.
4.1.5. Pēc izmaiņu veikšanas polisē, pamatojoties uz Apdrošinājuma ņēmēja rakstisku iesniegumu par veselības apdrošināšanas kartes darbības pārtraukšanu un saņemto attiecīgās pārgrieztās veselības apdrošināšanas kartes attēlu, pārskaitīt uz Apdrošinājuma ņēmēja norādīto norēķinu kontu apdrošināšanas prēmijas neizmantoto daļu saskaņā ar Tehnisko – finanšu piedāvājumu;
4.1.6. Nodrošināt no Apdrošinājuma ņēmēja un Apdrošinātajām personām saņemto ziņu neizpaušanu trešajām personām, izņemot gadījumu, ja tas nepieciešams sadarbībā ar iestādi, kurā saņemts apdrošināšanas programmā ietvertais pakalpojums, vai ārstniecības personu polisē noteikto saistību izpildei, garantējot datu aizsardzību saskaņā ar Fizisko personu datu apstrādes likumu un informējot Apdrošinājuma ņēmēju par informācijas pieprasīšanas un izpaušanas gadījumu;
4.1.7. Piedzīt pārtērētās apdrošinājuma summas no Apdrošinātās personas, kura pieļāvusi kopējā atlīdzības limita vai apdrošinājuma summas pārtēriņu;

4.1.8. Nekavējoties informēt Apdrošinājuma ņēmēju par Apdrošinātājam zināmajiem Līguma izpildes laikā pastāvošajiem vai iespējamajiem sarežģījumiem, kas varētu aizkavēt ar Līgumu uzņemto saistību izpildi, tai skaitā un ne tikai – par Apdrošinātājam ierosinātu maksātnespējas procesu, tā saimnieciskās darbības apturēšanu vai pārtraukšanu.
4.2. Apdrošinājuma ņēmējs apņemas:
4.2.1. Veikt apdrošināšanas prēmijas maksājumus polisē noteiktajos termiņos un kārtībā;
4.2.2. Informēt Apdrošinātās personas par apdrošināšanas noteikumiem un iepazīstināt ar veselības apdrošināšanas kartes lietošanas kārtību, tai skaitā – informēt Apdrošinātās personas ka, sasniedzot programmā norādīto limitu apmēru, viņiem nav tiesību saņemt turpmākus apdrošinātāja apmaksātus ārstniecības pakalpojumus, uzrādot līgumiestādēm veselības apdrošināšanas karti;
4.2.3. Rakstiski informēt Apdrošinātāju par Apdrošināto personu sarakstā veicamajiem grozījumiem, norādot izslēgtā un/vai papildus iekļautās personas vārdu, uzvārdu, personas kodu.

5. Atbildība un sankcija
5.1. Līdzēji savstarpēji ir atbildīgi par līgumsaistību izpildi atbilstoši Līgumā un normatīvajos aktos noteiktajam.
5.2. Līdzēji savstarpēji ir materiāli atbildīgi par līgumsaistību neizpildi, kā arī par otram Līdzējam nodarītajiem tiešajiem zaudējumiem atbilstoši Latvijas Republikā spēkā esošajiem normatīvajiem aktiem, ja tie radušies viena Līdzēja vai tā darbinieku, kā arī Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
5.3. Par Līdzēju noteikto samaksas termiņu kavējumu vainīgais Līdzējs maksā otram Līdzējam par katru nokavēto apmaksas dienu līgumsodu 0.02% (divas procenta simtdaļas) apmērā no Līgumā norādītajā termiņā nesamaksātās summas, bet ne vairāk kā 10% (desmit procenti) no pamatparāda summas.

6. Nepārvarama vara
6.1. Līdzēji tiek atbrīvoti no atbildības par Līguma pilnīgu vai daļēju neizpildi, ja Līguma saistību izpilde ir kļuvusi neiespējama no abiem Līdzējiem neatkarīgu nepārvaramas varas vai ārkārtēja rakstura apstākļu dēļ. Šajā gadījumā Līdzējiem ir pienākums paziņot otram Līdzējam par nepārvaramas varas apstākļu iestāšanos ne vēlāk kā 10 kalendāro dienu laikā no apstākļu konstatēšanas, un pēc pieprasījuma jāpievieno izziņa, kuru izsniegusi kompetenta institūcija, un kura satur ārkārtējo apstākļu darbības apstiprinājumu un to raksturojumu, pretējā gadījumā tiek uzskatīts, ka nepārvaramas varas apstākļi nepastāv.

7. Kontaktpersonas, strīdu risināšanas kārtība un citi noteikumi
7.1. Visi Līguma grozījumi un papildinājumi noformējami rakstveidā, Līdzējiem savstarpēji vienojoties, kas pēc parakstīšanas kļūst par Līguma neatņemamu sastāvdaļu.
7.2. Pretenzijas vai sūdzības Apdrošinātājs izskata 14 (četrpadsmit) dienu laikā. Ja iesnieguma vai sūdzības izskatīšanai ir nepieciešama papildu pārbaude vai būtiska papildu informācija, Apdrošinātājs nodrošina atbildes sniegšanu 20 dienu laikā pēc attiecīga iesnieguma par pretenzijām vai sūdzības saņemšanas.
7.3. Ja strīdu risinājums netiks rasts, strīdi izšķirami tiesā Latvijas Republikas normatīvajos aktos noteiktajā kārtībā.
7.4. Līdzēju reorganizācija, to īpašnieku vai personu ar pārstāvības tiesībām maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem

tiek reorganizēts, Līgums paliek spēkā un tā noteikumi ir saistoši Līdzēja tiesību un saistību pārņēmējiem.
7.5. Līdzēji vienojas, ka ar Līguma izpildi saistītos jautājumus risinās šādas Līdzēju pilnvarotās personas:
7.6. Apdrošinājuma	ņēmēja	pilnvarotais	pārstāvis:		,	tālrunis:
	; e-pasts 	;
7.7. Apdrošinātāja pilnvarotais pārstāvis:	, tālrunis:	; e- pasts 	
7.8. Līdzēju pilnvarotās personas ir atbildīgas par Līguma izpildes uzraudzīšanu, tai skaitā par savlaicīgu rēķinu iesniegšanu, pieņemšanu, apstiprināšanu, nodošanu apmaksai.
7.9. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 3 (trīs) darba dienu laikā no izmaiņu iestāšanās brīža.
7.10. Apdrošinājuma ņēmējam ir tiesības izbeigt Līgumu pirms termiņa, nesedzot zaudējumus, kas Apdrošinātājam rodas saistībā ar Līguma izbeigšanu pirms termiņa:
7.10.1. nekavējoties, ja Apdrošinātājam pasludināts maksātnespējas process, tiesiskās aizsardzības process, tā saimnieciskā darbība ir apturēta vai pārtraukta, vai Apdrošinātājam veselības apdrošināšanas veikšanai izsniegtā licence ir anulēta vai licences darbība apturēta;
7.10.2. ja Apdrošinājuma ņēmējs par Līguma izbeigšanu rakstiski brīdina Apdrošinātāju vismaz 2 (divus) mēnešus iepriekš.
7.11. Apdrošinātājam nav tiesību izbeigt Līgumu pirms polises termiņa beigām, izņemot Apdrošināšanas līguma likumā noteiktajos gadījumos.
7.12. Izbeidzot Līgumu pirms termiņa, visu saskaņā ar Līgumu izsniegto veselības apdrošināšanas karšu darbība tiek pārtraukta un Apdrošinātājs 15 (piecpadsmit) dienu laikā atmaksā Apdrošinājuma ņēmējam neizmantoto (atlikušo) prēmijas daļu Apdrošināšanas līguma likuma un apdrošināšanas polisē noteiktajā kārtībā.
7.13. Līgums sagatavots latviešu valodā uz 4 (četrām) lapām un parakstīts ar drošu elektronisko parakstu, kas satur laika zīmogu. Līgumam pielikumā kā neatņemamas sastāvdaļas pievienots:
7.13.1. Pielikums Nr.1 “Tehniskā specifikācija – piedāvājums” uz    (	) lapām;
7.13.2. Pielikums Nr.2. “Finanšu piedāvājums” uz 1(vienas) lapas.

8. Līdzēju paraksti un juridiskie rekvizīti

	Apdrošinājuma ņēmējs
	Apdrošinātājs

	Jelgavas Mūzikas vidusskola
Reģ. Nr. 90000073499,
Adrese: Lapskalna ielā 2, Jelgava, LV-3007 Norēķinu rekvizīti:
Banka: Valsts kase
Konta Nr.: LV51TREL2220522005000
Bankas kods: TRELLV22

Zane Andžāne
	
Reģ. Nr. Adrese:
Norēķinu rekvizīti: Banka:
Konts: Bankas kods:




Vārds Uzvārds



DOKUMENTS PARAKSTĪTS AR DROŠU ELEKTRONISKO PARAKSTU, KAS SATUR LAIKA ZĪMOGU
